इस चर्चित देव स्थान घिंन्हु ब्रह्म के संबंध अनेक प्रकार के गथाए भी हैं । जिसमें एक चर्चा यह है कि घिंन्हु ब्रह्म निकट के माधोपर गांव के निवासी थे। अपने ससुराल खिरोधर पुर जाने के क्रम में पवनी ग्राम की एक डायन ने उन्हें उक्त स्थल पर मार डाला । बताया जाता है कि मरते वक़्त बाबा ने पानी की मांग की पर पवनी गांव की किसी व्यक्ति ने उनका प्यास नहीं बुझाया, पर उसी रास्ते से जा रही रौनी गांव की एक महिला ने उनको पानी पिलाया । अपनी प्यास की तृप्त बुझाने के साथ ही बाबा पवनी की क्षय और रौनी की जय कहकर प्राण त्याग दीये। ग्रमीणों के अनुसार तब से पवनी ग्राम का विनाश होने लगा । जब यह खबर बाबा के ससुराल पहुंची तो उनकी पत्नी भी चीते में जलकर सत्ती हो गई। उक्त समय से ही बाबा ब्रह्म के रूप में और पत्त्नी सत्ती के रूप में स्थापित हो गयी। जिनके नाम से मन्दिर का निर्माण भी कर दिया गया । यह घटना सैकड़ो वर्ष पुरानी बताई जाती है। लोगो का कहना है कि पवनी ग्राम की विनाश की प्राथमिकता इस बात से सिद्ध होता है की आज भी वहा कुंआ की खुदाई करने पर गृहोपयोगी वस्तुओ के अवशेष मिलते हैं। घिंन्हु ब्रह्म के अतिरिक्त दर्जनों की संख्या में अन्य छोटे-छोटे देव स्थान स्थापित किये गये है। इस सबंध में लोगों का कहना है कि यहां कई ताकतवर आत्माओं को ओझा-गुणी द्रारा यहां बांध दिया जाता है।